2008. gada Eiropas čempionāts futbolā

2008. gada Eiropas čempionāts futbolā jeb Euro 2008 notika Austrijā un Šveicē no 2008. gada 7. līdz 29. jūnijam. Tas bija pēc skaita 13. Eiropas čempionāts futbolā, ko rīko UEFA. Par Eiropas čempioniem pirmo reizi kopš 1964. gada kļuva Spānijas izlase, kas finālspēlē ar 1-0 pārspēja Vāciju.

Turnīrā piedalījās 16 komandas. Austrija un Šveice kā rīkotājvalstis turnīram kvalificējās automātiski, pārējās 14 komandas tika noteiktas kvalifikācijas turnīrā, kas norisinājās no 2006. gada augusta līdz 2007. gada novembrim. Pirmoreiz finālturnīrā piedalījās Austrijas un Polijas izlases. Šī bija otrā reize, kad Eiropas čempionāta finālturnīrs notika divās valstīs, iepriekšējā reize bija 2000. gadā, kad čempionātu kopīgi rīkoja Beļģija un Nīderlande.

Rīkotājvalsts noteikšana 
Austrija un Šveice kopīgi pieteicās rīkot čempionātu, viņu konkurenti bija Grieķija/Turcija, Skotija/Īrija, Krievija, Ungārija, Horvātija/Bosnija un Hercegovina, kā arī Ziemeļvalstu kopējais pieteikums (Norvēģija, Zviedrija, Dānija, Somija). Austrija jau iepriekš bija kandidējusi uz čempionāta rīkošanu, kad kopā ar Ungāriju pieteicās rīkot Euro 2004, toreiz piekāpjoties Portugālei.

Finālbalsojumā piedalījās Austrija/Šveice, Grieķija/Turcija un Ungārija. Vispirms no tālākās cīņas izstājās Grieķijas/Turcijas kandidatūra un atlikušo divu pieteikumu cīņā tika izvēlēta Austrijas un Šveices kopējā kandidatūra.

Stadioni 

Šveice visas savas grupu turnīra spēles aizvadīja Bāzelē, bet Austrija - Vīnē.

2004. gadā par problēmu organizētājiem kļuva Cīrihes stadions. Vispirms "Hardturm" stadionu bija paredzēts atjaunot un izmantot kā pilsētas stadionu, bet juridisku iemeslu dēļ plāns tika atcelts, kas neļautu izmantot stadionu līdz pat 2008. gadam. Tas radīja problēmu, jo vienošanās starp UEFA un rīkotājiem paredzēja, ka katrā valstī atradīsies pa četriem norises stadioniem. Problēma tika atrisināta, kad organizētāji piedāvāja "Hardturm" stadiona vietā atjaunot "Letzigrund" stadionu; UEFA tam piekrita un pārstrādāja plānu 2005. gada janvārī. Atjaunotajā "Letzigrund" stadionā pirmā oficiālā futbola spēle tika aizvadīta 2007. gada 23. septembrī.

Kvalifikācija 

Kvalifikācijas turnīra izloze notika 2006. gada 27. janvārī Montro, Šveicē plkst. 12:00.

Kvalifikācijas turnīrs sākās mēnesi pēc 2006. gada Pasaules kausa beigām. Austrija un Šveice kā rīkotājvalstis automātiski kvalificējās finālturnīram.

Kvalifikācijas turnīra izspēles formāts, salīdzinot ar iepriekšējiem gadiem, tika izmainīts. Visu 7 grupu uzvarētāji un otro vietu ieguvēji automātiski kvalificējās čempionātam, kamēr rīkotājvalstis aizpildīja atlikušās 2 vietas 16 komandu finālturnīrā. Šī izmaiņa nozīmēja, ka vairs netika rīkotas izslēgšanas spēles starp kvalifikācijas grupu 2. vietu ieguvējām - tagad tās automātiski kvalificējās turnīram. Komandām, kas ieņēma 3. vietu grupā, vairs nebija iespējas kvalificēties. Sešās no septiņām grupām bija pa 7 komandām, bet vienīgi A grupā - 8.

Kvalificējušās komandas 

1 kā Čehoslovākija
2 kā VFR
3 kā PSRS
4 kā NVS
 Gadi trekninātā rakstā norāda uz turnīriem, kad minētā komanda uzvarējusi.

Izsēšana 
Finālturnīra izloze notika 2007. gada 2. decembrī Lucernā. Tāpat kā Euro 1992 un Euro 1996, šoreiz atkal katras grupas spēles notika tikai 2 stadionos, izsētajai komandai aizvadot vienā pilsētā visas trīs spēles. Tāpat kā 2000. un 2004. gada turnīros, finālturnīra dalībnieces tika izsētas 4 grozos, ko noteica katras komandas vidējais punktu skaits 2006. gada Pasaules kausa un Euro 2008 kvalifikācijas turnīros, tādējādi katrā grupā izlozējot 1 komandu no katra groza. Šveice un Austrija, kā rīkotājvalstis, un Grieķijas izlase, kā iepriekšējie čempioni, automātiski tika izsēti 1. grozā. Nīderlandes izlase tika izsēta balstoties uz tās vietu UEFA koeficientu rangā.

Francijas lielais neizšķirtu skaits 2006. gada Pasaules kausa kvalifikācijā, kā arī divi zaudējumi Skotijai Euro 2008 kvalifikācijas turnīrā bija iemesls tās izsēšanai zemākajā grozā (jāņem vērā, ka rezultāti Pasaules kausa finālturnīrā netiek ņemti vērā). Tas radīja iespēju izveidoties tā sauktajai "nāves grupai" ar Nīderlandi, Itāliju, Franciju un Rumāniju vienā grupā.

Grupu turnīrs

A grupa

B grupa

C grupa

D grupa

Izslēgšanas turnīrs

Ceturtdaļfināli

Pusfināli

Fināls

Statistika

Vārtu guvēji 

4 vārti
  Davids Vilja
3 vārti
  Lukašs Podolskis
  Romāns Pavļučenko
  Hakans Jakins
  Semihs Senturks
2 vārti
  Ivans Klasničs
  Mihaels Ballaks
  Bastians Šveinšteigers
  Miroslavs Kloze
  Rūds van Nistelrojs
  Robins van Persijs
  Veslijs Sneiders
  Andrejs Aršavins
  Dani Guisa
  Fernando Torress
  Zlatans Ibrahimovičs
  Arda Turans

2 vārti (turpinājums)
  Nihats Kahvedži
1 vārti
  Ivica Vastičs
  Luka Modričs
  Ivica Oličs
  Darijo Srna
  Jans Kolers
  Jaroslavs Plašils
  Libors Sjonko
  Vaclavs Sverkošs
  Tjerī Anrī
  Filips Lāms
  Angeloss Haristeass
  Daniels De Rosi
  Kristians Panuči
  Andrea Pirlo
  Džovanni van Bronkhorsts
  Klāss Jans Hintelārs
  Dirks Kijts

1 vārti (turpinājums)
  Arjens Robens
  Rodžers Gereiro
  Deku
  Rauls Meirelišs
  Nunu Gomešs
  Pepe
  Elders Poštiga
  Rikardu Kvarešma
  Krištianu Ronaldu
  Adrians Mutu
  Dmitrijs Torbinskis
  Konstantīns Zirjanovs
  Rubens de la Reds
  Sesks Fabregass
  Šavi
  Dāvids Silva
  Peters Hansons
  Ugurs Borals

Apbalvojumi 

UEFA turnīra simboliskā izlase

Rezultatīvākais
  Davids Vilja (4 vārti)

Labākais spēlētājs
  Šavi

Diskvalifikācijas

Sauklis 
2008. gada Eiropas čempionāta sauklis tika izvēlēts 2007. gada 24. janvārī: Sagaidi emocijas.

UEFA izpilddirektors Larss-Kristers Olsons par to sacīja, ka "Tas īsumā apraksta to, ko piedāvā 2008. gada Eiropas čempionāts: visa veida emocijas - prieks, sarūgtinājums, atvieglojums vai saspīlējums - līdz pat fināla svilpei."

Talismani 

Divi oficiālie 2008. gada Eiropas čempionāta talismani tika nosaukti pēc divu rīkotājvalstu iedzīvotāju balsojuma, iespējas bija:

 Zagi un Zigi
 Flics un Bics
 Triks un Fliks

Pēc 36,3% balsu saņemšanas, tika izvēlēti Triks un Fliks. "Es esmu pārliecināts, ka talismani un viņu vārdi kļūs par svarīgu daļu, lai saprastu visu pasākumu," sacīja Kristians Mutšlers, turnīra direktors no Šveices puses.

Skatīt arī 
 Latvijas futbola izlase 2008. gada Eiropas čempionāta kvalifikācijā

Piezīmes un atsauces

Piezīmes

Atsauces

Ārējās saites 

 Euro 2008 oficiālā lapa